|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  | Βαθμός Ασφαλείας: ΑΠΛΟ |
| ΥΠΟΥΡΓΕΙΟ ΠΑΙΔΕΙΑΣ, EΡΕΥΝΑΣΚΑΙ ΘΡΗΣΚΕΥΜΑΤΩΝ |  |  |
| ----- |  | Μυτιλήνη 22-10-2018 |
| ΠΕΡ. Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΒΟΡΕΙΟΥ ΑΙΓΑΙΟΥ |  | Αριθμ. Πρωτ.: 8390 |
| **Δ/ΝΣΗ Β/ΘΜΙΑΣ ΕΚΠ/ΣΗΣ Ν.ΛΕΣΒΟΥ** |  |  |  |
| Ταχ.Δ/νση | : | Γ. Μούρα 10811 00 ΜΥΤΙΛΗΝΗ |  |
| Τηλέφωνο | : | 22510- 48250 |  |
| Fax | : | 22510-48251 |  |
| e-mailΠληροφορίες | :: | mail@dide.les.sch.grΒιργινία Καλαντζή |

**ΘΕΜΑ: «Πρόσκληση Εκδήλωσης Ενδιαφέροντος για πλήρωση κενών και κενούμενων θέσεων Υποδιευθυντών/ντριων Σχολικών Μονάδων Δευτεροβάθμιας Εκπαίδευσης Λέσβου»**

Ο Διευθυντής Δευτεροβάθμιας Εκπαίδευση Λέσβου

 Έχοντας υπόψη:

1. Τις διατάξεις του άρθρου 11 του Ν. 1566/1985 ( Φ.Ε.Κ 187, τ. Α’) *«Δομή και Λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις»*
2. Τις διατάξεις του άρθρου 17 της υπ’ αρ. Φ.353.1./324/105657/Δ1/8-10-2002 απόφασης του υπουργού Π.Δ.Β.Μ.Θ., (Φ.Ε.Κ. 340/16-10-2002 τ.Β΄): *«Καθορισμός των ειδικότερων καθηκόντων και αρμοδιοτήτων των προϊσταμένων των περιφερειακών υπηρεσιών πρωτοβάθμιας και δευτεροβάθμιας εκπαίδευσης, των διευθυντών και υποδιευθυντών των σχολικών μονάδων και ΣΕΚ και των συλλόγων των διδασκόντων»*
3. Τις διατάξεις των άρθρων 13, 26, 27 και 29 του Κεφαλαίου Β΄ του Ν.3848/2010 (Φ.Ε.Κ. 71/195- 2010 τ.Α΄): *«Αναβάθμιση του ρόλου του εκπαιδευτικού – καθιέρωση κανόνων αξιολόγησης και αξιοκρατίας στην εκπαίδευση και λοιπές διατάξεις»*
4. Τις διατάξεις των άρθρων 2, 21, 22, 23, 24, 25, 26, 27, 29, 30 και 36 του Ν. 4547/2018 (ΦΕΚ 102, Α΄) «Αναδιοργάνωση των δομών υποστήριξης της πρωτοβάθμιας και δευτεροβάθμιας εκπαίδευσης και άλλες διατάξεις».
5. Την αριθμ. Φ.361.22/39/159796/Ε3/26‐09‐2018 (ΦΕΚ 4412/τ.Β΄/03-10-2018) Υπουργική Απόφαση, με θέμα: «Καθορισμός των προθεσμιών και της διαδικασίας υποβολής αιτήσεων καθώς και κάθε άλλου θέματος σχετικού με τη διαδικασία επιλογής και τοποθέτησης των υποδιευθυντών σχολικών μονάδων και Εργαστηριακών Κέντρων, καθώς και των υπευθύνων τομέων Εργαστηριακών Κέντρων».
6. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119/1 της 4.5.2016).
7. Την παρ. 6 του άρθρου 30 του Ν.4547/2018 όπου θέτονται οι προϋποθέσεις σχετικά με τον απαραίτητο αριθμό μαθητών για τον ορισμό Υποδιευθυντών/ντριών.
8. Tην με αριθμ.Φ361.22/48/175888/Ε3/19-10-2018 διευκρινιστική εγκύκλιο του ΥΠΠΕΘ.
9. Την ανάγκη πλήρωσης των κενών και κενούμενων θέσεων Υποδιευθυντών/ντριών Σχολικών Μονάδων της Δ/νσης Β/θμιας Εκπ/σης Λέσβου.

***Καλούμε***

Τους μόνιμους εκπαιδευτικούς Δευτεροβάθμιας Εκπαίδευσης που υπηρετούν με οργανική στις παρακάτω σχολικές μονάδες και πληρούν τις προϋποθέσεις επιλογής σύμφωνα με το άρθρο 22 του Ν. 4547/2018, να υποβάλλουν **αιτήσεις υποψηφιότητας** για την επιλογή τους **σε Κενές ή Κενούμενες Θέσεις Υποδιευθυντών/ντριων των σχολικών μονάδων του παρακάτω πίνακα** στη ***Διεύθυνση Δευτεροβάθμιας Εκπαίδευσης Λέσβου.***

|  |  |  |
| --- | --- | --- |
| **Α/Α** | **ΣΧΟΛΙΚΗ ΜΟΝΑΔΑ** | **ΘΕΣΕΙΣ ΥΠΟΔΙΕΥΘΥΝΤΩΝ/ΝΤΡΙΩΝ** |
| 1 | 1ο Γυμνάσιο Μυτιλήνης | 1 θέση  |
| 2 | 2ο Γυμνάσιο Μυτιλήνης | 1 θέση |
| 3 | 3ο ΓΕΛ Μυτιλήνης | 1 θέση |
| 4 | Γυμνάσιο Γέρας | 1 θέση |
| 5 | Γυμνάσιο Καλλονής | 1 θέση |
| 6 | ΓΕΛ Καλλονής | 1 θέση |
| 7 | ΕΠΑΛ Καλλονής | 1 θέση |
| 8 | Γυμνάσιο Πλωμαρίου | 1 θέση |

Τονίζουμε πως σύμφωνα με το άρθρο 22 του Ν. 4547/2018 οι προϋποθέσεις επιλογής για την επιλογή σε θέση στελέχους της εκπαίδευσης και ειδικότερα σε θέση υποδιευθυντή/ντριας σχολικής μονάδας Δ.Ε. είναι:

* Κατοχή του βαθμού Α’ .
* Πιστοποιημένη γνώση Τ.Π.Ε. Α΄ επιπέδου, η οποία αποδεικνύεται με τη σχετική πιστοποίηση ή σύμφωνα με τα οριζόμενα στην παρ. 6 του άρθρου 26 του Π.Δ. 50/2001, όπως ισχύει, για την απόδειξη γνώσης χειρισμού Η/Υ. Η γνώση Τ.Π.Ε. Α΄ επιπέδου τεκμαίρεται για τους εκπαιδευτικούς του κλάδου ΠΕ86.
* Οκταετής διδακτική υπηρεσία.
* Υπηρέτηση με οργανική θέση στη σχολική μονάδα την οποία αφορά η επιλογή.
* Συμπλήρωση του υποχρεωτικού ωραρίου του Υποδιευθυντή/ντριας στη σχολική μονάδα την οποία αφορά η επιλογή.
* Να μην έχουν κριθεί υπεράριθμοι κατά το χρόνο επιλογής με βάση το άρθρο 14 του Π.Δ.50/1996

Δεν επιτρέπεται να υποβάλουν αίτηση υποψηφιότητας για θέση στελέχους της εκπαίδευσης εκπαιδευτικοί οι οποίοι αποχωρούν υποχρεωτικά από την υπηρεσία λόγω συνταξιοδότησης εντός ενός (1) έτους από την ημερομηνία λήξης της προθεσμίας υποβολής των υποψηφιοτήτων καθώς και εκπαιδευτικοί που έχουν ολοκληρώσει δύο συνεχόμενες θητείες πλήρων διδακτικών ετών που προηγούνται της επιλογής στη θέση του υποδιευθυντή της ίδιας σχολικής μονάδας.

Οι προϋποθέσεις και τα κριτήρια επιλογής πρέπει να συντρέχουν κατά τη λήξη της προθεσμίας υποβολής των αιτήσεων υποψηφιοτήτων. Τα κωλύματα επιλογής δεν πρέπει να συντρέχουν τόσο κατά το χρόνο λήξης της προθεσμίας υποβολής της αίτησης υποψηφιότητας όσο και κατά το χρόνο τοποθέτησης από το αρμόδιο όργανο.

**Α) ΔΙΑΔΙΚΑΣΙΑ ΥΠΟΒΟΛΗΣ ΥΠΟΨΗΦΙΟΤΗΤΑΣ**

Με την αίτηση υποψηφιότητας που υποβάλλεται στη **Διεύθυνση Δευτεροβάθμιας Εκπαίδευσης Λέσβου**, ο/η υποψήφιος-α εκδηλώνει ενδιαφέρον για συμμετοχή στη διαδικασία επιλογής .

Η θητεία θα ξεκινήσει με την τοποθέτησή τους και θα λήξει στις **31‐07‐2020**.

Οι αιτήσεις συνοδεύονται από φάκελο υποψηφιότητας στον οποίο εμπεριέχονται όλα τα απαραίτητα δικαιολογητικά για την απόδειξη των τυπικών προσόντων των υποψηφίων, ο οποίος περιλαμβάνει:

1. Πλήρες πιστοποιητικό υπηρεσιακών μεταβολών.
2. Βιογραφικό σημείωμα.
3. Πιστοποιητικά επιμόρφωσης στις Τεχνολογίες Πληροφορίας και Επικοινωνιών (Τ.Π.Ε.) ή αποδεικτικά γνώσης χειρισμού Ηλεκτρονικού Υπολογιστή (Η/Υ).
4. Κάθε άλλο δικαιολογητικό που κατά την κρίση του υποψηφίου μπορεί να συμβάλει στη διαμόρφωση της κρίσης του Συμβουλίου περί της προσωπικότητας και της γενικής συγκρότησής του καθώς και περί της συνδρομής των λοιπών κριτηρίων της παρ. 2 του άρθρου 23 του Ν. 4547/2018.
5. Υπεύθυνη δήλωση του ν. 1599/1986 (Α΄ 75) με την οποία βεβαιώνεται: α) ότι ο εκπαιδευτικός δεν έχει καταδικαστεί τελεσίδικα για πειθαρχικό παράπτωμα με την ποινή της προσωρινής παύσης σύμφωνα με τα οριζόμενα στο άρθρο 109 του Υπαλληλικού Κώδικα (ν. 3528/2007 Α΄ 26), β) η γνησιότητα των υποβαλλόμενων τίτλων σπουδών και λοιπών δικαιολογητικών, γ) ότι ο εκπαιδευτικός δεν έχει απαλλαγεί από τα καθήκοντά του ως στέλεχος της εκπαίδευσης για σοβαρό λόγο αναγόμενο σε πλημμελή άσκηση των υπηρεσιακών του καθηκόντων.

 **ΠΡΟΣΟΧΗ:** Όλοι οι τίτλοι σπουδών που προέρχονται από ιδρύματα ανώτατης εκπαίδευσης της αλλοδαπής, πρέπει να είναι αναγνωρισμένοι από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) /Διαπανεπιστημιακό Κέντρο Αναγνώρισης Τίτλων Σπουδών της Αλλοδαπής ή το Ινστιτούτο Τεχνολογικής Εκπαίδευσης (Ι.Τ.Ε.). Ξενόγλωσσες βεβαιώσεις ή έγγραφα που υποβάλλονται πρέπει να έχουν επίσημα μεταφραστεί από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο.

Μετά τη λήξη της προθεσμίας υποβολής των αιτήσεων δεν γίνονται δεκτά συμπληρωματικά δικαιολογητικά.

Οι υποδιευθυντές των σχολικών μονάδων επιλέγονται από το αρμόδιο, σύμφωνα με την παράγραφο 1 του άρθρου 26 του ν. 4547/2018, υπηρεσιακό συμβούλιο, ύστερα από πρόταση του οικείου συλλόγου διδασκόντων, η οποία διατυπώνεται σε συνεδρίαση, στην οποία δεν συμμετέχουν τα μέλη που κωλύονται *σύμφωνα με το άρθρο 7 του Κώδικα Διοικητικής Διαδικασίας (ν.2690/1999, Α'45),* καθώς και οι αναπληρωτές ή ωρομίσθιοι εκπαιδευτικοί.

 Η πρόταση, μαζί με το πρακτικό του συλλόγου των διδασκόντων, διαβιβάζονται από τον διευθυντή της σχολικής μονάδας στο αρμόδιο υπηρεσιακό συμβούλιο, το οποίο, ύστερα από έλεγχο της συνδρομής των προϋποθέσεων και της νομιμότητας της διαδικασίας διαμόρφωσης της πρότασης, προτείνει στον οικείο Διευθυντή Εκπαίδευσης την τοποθέτηση των υποδιευθυντών .

 Στην περίπτωση που υποψήφιοι για τη θέση υποδιευθυντή σχολικής μονάδας είναι περισσότεροι από τις θέσεις που προβλέπονται, ο σύλλογος διδασκόντων και το αρμόδιο υπηρεσιακό συμβούλιο λαμβάνουν υπόψη τα κριτήρια της παραγράφου 2 του άρθρου 23 του ν. 4547/2018 και ειδικότερα την ικανότητα του υποψηφίου να επιδεικνύει πνεύμα συνεργασίας και ομαδικότητας, συνέπεια και να αναλαμβάνει πρωτοβουλίες.

**Β) ΧΡΟΝΟΣ ΥΠΟΒΟΛΗΣ ΑΙΤΗΣΕΩΝ**

Οι αιτήσεις και τα δικαιολογητικά των υποψηφίων υποβάλλονται εντός αποκλειστικής προθεσμίας **δέκα** (**10) ημερών**, έως την Τετάρτη **31-10-2018.**

Η επιλογή και τοποθέτηση στις Κενές ή Κενούμενες θέσεις Υποδιευθυντών/ντριων Σχολικών Μονάδων της Διεύθυνσης Δευτεροβάθμιας Εκπαίδευσης Λέσβου θα πραγματοποιηθεί σύμφωνα με τις διατάξεις του Κεφαλαίου Γ΄ του Ν. 4547/2018 και της αριθμ. Φ.361.22/39/159796/Ε3/26-09-2018 (ΦΕΚ 4412, Β΄) Υπουργικής Απόφασης. Παρακαλούμε για την προσεκτική μελέτη και την πιστή τήρησή τους εκ μέρους των υποψηφίων.

 **Ο Δ/ΝΤΗΣ Β/ΘΜΙΑΣ ΕΚΠ/ΣΗΣ ΛΕΣΒΟΥ**

 **ΜΙΧΑΗΛ ΚΑΠΙΩΤΑΣ**